นายกรัฐมนตรีระบุ ปิดสถานบริการตี4 ยังเป็นเพียงแนวคิด ต้องพิจารณาผลดีผลเสีย โดยเฉพาะด้านความมั่นคงและความปลอดภัย
พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงแนวคิดการขยายเวลาปิดสถานบริการ เป็นเวลา 04.00 น. เพื่อกระตุ้นเศรษฐกิจ ว่า เรื่องนี้เป็นเพียงแนวคิด และยังไม่มีการนำเสนอข้อมูลและรายละเอียดเข้ามา ซึ่งต้องพิจารณาอีกครั้งถึงผลดีผลเสีย ซึ่งการขยายเวลานั้น เกี่ยวข้องกับทั้งกระทรวงมหาดไทยและเจ้าหน้าที่ตำรวจ ซึ่งอาจจะมีการมองต่างมุมในเรื่องนี้ ทั้งเรื่องความมั่นคง ความปลอดภัย เพราะการท่องเที่ยวเช่นนี้ มีวัยรุ่นเที่ยวเป็นจำนวนมาก ดังนั้นต้องพิจารณาอย่างรอบคอบและระมัดระวัง